Folkeaksjonen oljefritt Lofoten, Vesterålen og Senja

Folkeaksjonen oljefritt Lofoten, Vesterålen og Senja er en ideell grasrotorganisasjon som jobber for å holde havområdene utenfor Lofoten, Vesterålen og Senja (Nordland VI, Nordland VII og Troms II) frie for oljevirksomhet. Aksjonen ble stiftet den 17. januar 2009http://www.hegnar.no/bors/energi/article354875.ecewwf.no, ved at de to tidligere aksjonene «Lofotaksjonen» og «Vesterålsaksjonen» ble slått sammen.http://roedt.no/nordland/nyheter/2009/01/støtt-folkeaksjonen-oljefritt-lofoten-og-vesterålen/

Aksjonen har lokallag i hele landet, inkludert alle kommunene i Lofoten og Vesterålen, samt på Senja.  I 2021 hadde organisasjonen over 7.000 medlemmer. 

I 2010 ble aksjonen sammen med ni andre organisasjoner eller personer kåret til Miljøhelt av miljøstiftelsen ZERO.http://www.lofotposten.no/lokale_nyheter/article5353640.ece

Målet for aksjonen er å etablere varig Petroleumsfrie områder utenfor Lofoten, Vesterålen og Senja.http://folkeaksjonen.no/node/115 Organisasjonen sikret seg for første gang et Stortingsflertall i 2019 for å ikke åpne Lofoten, Vesterålen og Senja for petroleumsvirksomhet, 10 år etter organisasjonen ble stiftet, da Arbeiderpartiet gikk inn for å ikke konsekvensutrede området på sitt landsmøtet det året. Likevel, har disse havområdene fortsatt midlertidig beskyttelse av sittende regjeringer. 

Etter flere år med debatter om sakens relevansen og organisasjonens framtid, vedtok landsmøtet i 2022 å legge ned organisasjonen med bakgrunn i at organisasjonen hadde sikret et oljefritt Lofoten, Vesterålen og Senja og kunne erklære seier. 
05. August 2023 feiret Folkeaksjonen seieren med en stor folkefest i Kabelvåg. 

Fra stiftelsen i 2009 til 2012 var Gaute Wahl leder. Fra 2012 til 2016 var Bente Lorentzen leder. Fra 2016 til 2017 var Wenche Cumming leder. Fra 2017 til 2021 var Odd Arne Sandberg leder. Fra 2021 til 2022 var Daniel Weiss leder. Fra 2022 til 2023 var Bente Lorentzen leder av aksjonens formell avslutning.

Referanser

Kategori:Norske politiske organisasjoner
Kategori:Organisasjoner i Nordland
Kategori:Organisasjoner i Troms